Document ID: 31990D0012

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 20ής Δεκεμβρίου 1989
για την τροποποίηση της απόφασης 89/310/ΕΟΚ περί ποσοτήτων προβείου και αιγείου κρέατος που μπορούν να εισαχθούν το 1989 σε ορισμένες ευαίσθητες ζώνες της αγοράς από ορισμένες τρίτες χώρες
(90/12/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος (1),
τον κανονισμό (ΕΟΚ) αριθ. 2641/80 του Συμβουλίου της 14ης Οκτωβρίου 1980 για παρέκκλιση από ορισμένες λεπτομέρειες εισαγωγής που προβλέπονται από τον κανονισμό (ΕΟΚ) αριθ. 1837/80 περί κοινής οργανώσεως της αγοράς στον τομέα του προβείου και αιγείου κρέατος (2), όπως τροποποιήθηκε από τον κανονισμό (ΕΟΚ) αριθ. 3939/87 (3), και ιδίως το άρθρο 1 παράγραφος 2,
Εκτιμώντας:
ότι η απόφαση 89/310/ΕΟΚ της Επιτροπής (4), όπως τροποποιήθηκε τελευταία από την απόφαση 89/628/ΕΟΚ (5), καθόρισε τις ποσότητες των προϊόντων του τομέα του προβείου και αιγείου κρέατος που μπορούν να εισαχθούν το 1989 σε ορισμένες ευαίσθητες ζώνες της αγοράς, προελεύσεως ορισμένων τρίτων χωρών ·
ότι, όσον αφορά την Αργεντινή και την Αυστραλία, οι ποσότητες αυτές καθορίστηκαν προσωρινά με την επιφύλαξη των αποτελεσμάτων των διαπραγματεύσεων επί της προσωρινής προσαρμογής της συμφωνίας αυτοπεριορισμού· ότι οι διαπραγματεύσεις αυτές κατέληξαν σε συμφωνία (6)· ότι, εξ αυτού, οι ποσότητες που συμφωνήθηκαν για τη Γαλλία και την Ιρλανδία θα πρέπει να προσδιοριστούν·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Αιγοπροβατοειδών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το παράρτημα Ι της απόφασης 89/310/ΕΟΚ αντικαθίσταται από το παράρτημα Ι της παρούσας απόφασης.
2. Το παράρτημα ΙΙ της απόφασης 89/310/ΕΟΚ αντικαθίσταται από το παράρτημα ΙΙ της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 20 Δεκεμβρίου 1989.

Labels: 3
17
5